CELEX: C2005/217/31
Language: fi
Date: 2005-09-03 00:00:00
Title: Yhteisöjen tuomioistuimen tuomio, (ensimmäinen jaosto) 14 päivänä heinäkuuta 2005, asiassa C-107/04 (Tribunal Supremon esittämä ennakkoratkaisupyyntö): Comité Andaluz de Agricultura Ecológica vastaan Administración General del Estado, Comité Aragonés de Agricultura Ecológica (Yhteisön lainsäädäntö, joka koskee maataloustuotteiden luonnonmukaista tuotantotapaa ja siihen viittaavia merkintöjä maataloustuotteissa ja elintarvikkeissa — Kansallinen lainsäädäntö, jossa sallitaan nimityksen ”bio” käyttö tuotteissa, joita ei ole valmistettu luonnonmukaisella tuotantotavalla)

3.9.2005   
            
            
               FI
            
            
               Euroopan unionin virallinen lehti
            
            
               C 217/16
            
         
      YHTEISÖJEN TUOMIOISTUIMEN TUOMIO,
   (ensimmäinen jaosto)
   14 päivänä heinäkuuta 2005,
   asiassa C-107/04 (Tribunal Supremon esittämä ennakkoratkaisupyyntö): Comité Andaluz de Agricultura Ecológica vastaan Administración General del Estado, Comité Aragonés de Agricultura Ecológica (1)
   
   (Yhteisön lainsäädäntö, joka koskee maataloustuotteiden luonnonmukaista tuotantotapaa ja siihen viittaavia merkintöjä maataloustuotteissa ja elintarvikkeissa - Kansallinen lainsäädäntö, jossa sallitaan nimityksen ”bio” käyttö tuotteissa, joita ei ole valmistettu luonnonmukaisella tuotantotavalla)
   (2005/C 217/31)
   Oikeudenkäyntikieli: espanja
   Asiassa C-107/04, jossa on kyse EY 234 artiklaan perustuvasta ennakkoratkaisupyynnöstä, jonka Tribunal Supremo (Espanja) on esittänyt 1.12.2003 tekemällään päätöksellä, joka on saapunut yhteisöjen tuomioistuimeen 1.3.2004, saadakseen ennakkoratkaisun asiassa Comité Andaluz de Agricultura Ecológica vastaan Administración General del Estado ja Comité Aragonés de Agricultura Ecológica, yhteisöjen tuomioistuin (ensimmäinen jaosto), toimien kokoonpanossa: jaoston puheenjohtaja P. Jann (esittelevä tuomari) sekä tuomarit K. Lenaerts, J. N. Cunha Rodrigues, M. Ilešič ja E. Levits, julkisasiamies: J. Kokott, kirjaaja: johtava hallintovirkamies M. Ferreira, on antanut 14.7.2005 tuomion, jonka tuomiolauselma on seuraava:
   
               1)
            
            
               Maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91, sellaisena kuin se on muutettuna, jotta kyseinen asetus käsittäisi myös eläintuotannon, 19.7.1999 annetulla neuvoston asetuksella N:o 1804/1999, 2 artiklaa oli tulkittava siten, että se ei ollut esteenä sille, että sellaisia tuotteita, joita ei ollut valmistettu luonnonmukaisella tuotantotavalla, koskevissa pakkausmerkinnöissä, mainosmateriaalissa ja kaupallisissa asiakirjoissa käytettiin Espanjassa merkintää ”biológico” tai sen etuliitettä ”bio”.
            
         
               2)
            
            
               Samaa 2 artiklaa, sellaisena kuin se on muutettuna 24.2.2004 annetulla neuvoston asetuksella N:o 392/2004, on tulkittava siten, että se on vastedes esteenä sille, että tällaisia tuotteita koskevissa pakkausmerkinnöissä, mainosmateriaalissa ja kaupallisissa asiakirjoissa käytetään Espanjassa merkintää ”biológico” tai sen etuliitettä ”bio”.
            
         
      (1)  EUVL C 94, 17.4.2004.